|  |  |  |
| --- | --- | --- |
|  | **ΠΑΝΕΠΙΣΤΗΜΙΟ**  **ΠΕΛΟΠΟΝΝΗΣΟΥ** |  |

**02 Σεπτεμβρίου 2024**

**ΑΝΑΚΟΙΝΩΣΗ**

**ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΕΩΝ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**-ΜΕΤΑΚΙΝΗΣΗ ΦΟΙΤΗΤΩΝ/ΤΡΙΩΝ ΓΙΑ ΣΠΟΥΔΕΣ – ΕΑΡΙΝΟ ΕΞΑΜΗΝΟ ΑΚΑΔ. ΕΤΟΥΣ 2024/25 - ΣΧΕΔΙΟ 2023-1-EL01-KA131-ΗΕD-000116368**

Στο πλαίσιο του Προγράμματος ERASMUS+ δίνεται η δυνατότητα σε φοιτητές/τριες όλων των κύκλων σπουδών των Τμημάτων του Πανεπιστημίου Πελοποννήσου, να φοιτήσουν με επιχορήγηση σε συνεργαζόμενα Ιδρύματα του εξωτερικού (βλ. αναλυτική κατάσταση των Ιδρυμάτων στο [Συνεργασίες | Erasmus-Uop](https://erasmus-new.uop.gr/collaborations) ) **για το ΕΑΡΙΝΟ EΞΑΜΗΝΟ του Aκαδημαϊκού Έτους 2024/25** και με πλήρη αναγνώριση για το χρονικό διάστημα σπουδών τους.

Οι φοιτητές/τριες που έχουν ήδη μετακινηθεί για σπουδές ή πρακτική άσκηση, μπορούν να συμμετάσχουν εκ νέου, ωστόσο η περίοδος μετακίνησής τους θα πρέπει να συνυπολογίζεται στο ανώτατο όριο μετακίνησης των 12 μηνών ανά κύκλο σπουδών.

**ΔΙΚΑΙΟΛΟΓΗΤΙΚΑ**

1. Αίτηση εκδήλωσης ενδιαφέροντος: διατίθεται σε ηλεκτρονική μορφή στον ίδιο σύνδεσμο με την Ανακοίνωση.
2. Πιστοποιητικό αναλυτικής βαθμολογίας [Ζητείται αυτεπάγγελτα κατόπιν συναίνεσης]
3. Αντίγραφο πιστοποιητικού γνώσης ξένης γλώσσας
4. Βιογραφικό Σημείωμα στα Ελληνικά και Αγγλικά
5. Φωτοαντίγραφο αστυνομικού δελτίου ταυτότητας ή διαβατηρίου
6. Φωτογραφία
7. Επιστολή Αποδοχής (Letter of Acceptance) για σπουδές ή πρακτική από το Φορέα Υποδοχής [στην περίπτωση που υπάρχει ήδη προσυμφωνία]

Συμπληρωματικά για μετακίνηση Μεταπτυχιακού επιπέδου: Έγγραφο σύμφωνης γνώμης από τον/την Επιστημονικό/η Υπεύθυνο του Προγράμματος.

Συμπληρωματικά, για μετακίνηση Διδακτορικού επιπέδου: Έγγραφο σύμφωνης γνώμης από την Τριμελή Επιτροπή

Τα δικαιολογητικά υποβάλλονται μόνο μέσω ηλεκτρονικού ταχυδρομείου απευθείας στα Γραφεία Erasmus, ως εξής:

* **Για τους φοιτητές /τριες των Τμημάτων [Διοίκησης Επιχειρήσεων & Οργανισμών, Λογιστικής & Χρηματοοικονομικής, Γεωπονίας, Επιστήμης & Τεχνολογίας Τροφίμων, Λογοθεραπείας, Επιστήμης Διατροφής & Διαιτολογίας, Ψηφιακών Συστημάτων] :** [**erasmus.kal@go.uop.gr**](mailto:erasmus.kal@go.uop.gr)

Γραφείο Erasmus (ΚΑΛΑΜΑΤΑ), τηλ. 27210 45171, 45190

* **Για τους φοιτητές/τριες των Τμημάτων της Σχολής Μηχανικών (Ηλεκτρολόγων Μηχανικών και Μηχανικών Υπολογιστών, Μηχανολόγων Μηχανικών, Πολιτικών Μηχανικών) :** [**iglessis@uop.gr**](mailto:iglessis@uop.gr)

Γραφείο Erasmus (ΠΑΤΡΑ) τηλ 2610 643060 / 2610 369150

* **Λοιπά Τμήματα: :** [**erasmus@uop.gr**](mailto:erasmus@uop.gr)

Γραφείο Erasmus (ΝΑΥΠΛΙΟ) τηλ. 27520 70222

**ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ: ΠΑΡΑΣΚΕΥΗ, 20 ΣΕΠΤΕΜΒΡΙΟΥ 2024**

**Προσοχή: Οι φοιτητές/τριες πριν την υποβολή της αίτησής τους συστήνεται να επικοινωνήσουν με τους/τις Ακαδημαϊκούς/ές Συντονιστές/στριες Erasmus των Τμημάτων τους.**

**ΔΙΑΔΙΚΑΣΙΑ ΕΠΙΛΟΓΗΣ**

* Οι αιτήσεις πρωτοκολλούνται από το αντίστοιχο Γραφείο Erasmus και διαχωρίζονται ανά Τμήμα.
* Αποστέλλονται στους/στις Τμηματικούς/ές Συντονιστές/στριες Erasmus οι οποίοι/ες -βάσει κριτηρίων επιλογής όπως π.χ. ακαδημαϊκή επίδοση, αριθμός οφειλομένων μαθημάτων, γνώση ξένης γλώσσας,- αξιολογούν τις αιτήσεις και συμπληρώνουν σε ειδικό έντυπο αξιολόγησης: α) πίνακα επιλεγέντων/εισών φοιτητών/τριων (αξιολογική σειρά) και β) πίνακα επιλαχόντων/ουσών φοιτητών/τριών (αξιολογική σειρά). Οι αιτήσεις οι οποίες απορρίπτονται καταγράφονται στο ειδικό έντυπο με σαφή αναφορά στο λόγο απόρριψης. Tα κριτήρια αξιολόγησης έχουν αναρτηθεί στον σύνδεσμο [Κανονισμός Κινητικότητας Erasmus+ 2024 | Erasmus-Uop](https://erasmus-new.uop.gr/mobility-regulation-rerasmus)
* Eιδικά για το Τμήμα Πολιτικής Επιστήμης και Διεθνών Σχέσεων τα κριτήρια αξιολόγησης έχουν αναρτηθεί στο <https://pedis.uop.gr/?page_id=360>
* Η ανακοίνωση των αποτελεσμάτων γίνεται από το Γραφείο Erasmus μέσω αποστολής προσωπικού ηλεκτρονικού μηνύματος (email).

**Ο τελικός αριθμός των φοιτητών/τριών που θα μετακινηθούν για Σπουδές θα οριστικοποιηθεί βάσει των διαθέσιμων χρηματικών υπολοίπων του Προγράμματος Erasmus+. Σημειώνεται ότι εάν τα χρηματικά υπόλοιπα δεν επαρκούν -και λαμβάνοντας υπόψιν την αξιολογική σειρά κατάταξης των υποψηφίων- θα δίνεται προτεραιότητα σε υποψηφίους/ες που συμμετέχουν για πρώτη φορά στο Πρόγραμμα.**

**ΧΡΗΣΙΜΕΣ ΣΥΝΔΕΣΕΙΣ:** [**| Erasmus-Uop**](https://erasmus-new.uop.gr/) **,** [**www.iky.gr**](http://www.iky.gr/)**,** [**www.ec.europa.eu**](http://www.ec.europa.eu/)